**Bitīšu grupiņa.**

**Sasniedzamie rezultāti mācību jomās 2022./23.m.g.**

**Valodu mācību joma**

* Jautā par neskaidro un atbild uz konkrētu jautājumu
* Piedalās sarunā, nepārtrauc runātāju
* Lieto runas intonācijas, paužot emocijas atbilstoši saziņas situācijai
* Klausās tekstu, nosauc tajā darbojošās personas, atstāsta notikumus, izdomā teksta turpinājumu
* Saprotami un secīgi stāsta par redzēto, dzirdēto, piedzīvoto, arī par savām emocijām un rīcību
* Atšķir un nosauc skaņas vārdā
* Skaņu apzīmē ar atbilstošu burtu
* Lasa vārdus, saprot izlasīto
* Raksta rakstītos burtus neierobežotā laukumā

**Sociālā un pilsoniskā mācību joma**

* Apzinās sevi un piederību ģimenei; stāsta par savu dzīvesvietu un tās tuvāko apkārtni, kur jūtas emocionāli un fiziski droši
* Sadarbojoties īsteno kopīgu uzdevumu un vienojas par kopīgu mērķi
* Nosauc ārkārtas palīdzības izsaukumu numuru 112 un skaidro, kuros gadījumos to nepieciešams izmantot
* Atpazīst un nosauc Latvijas valsts simbolus – karogu, ģerboni un himnu, mācās ar cieņu izturēties pret tiem
* Patstāvīgi sagatavojas darbam, izvēloties nepieciešamos materiālus
* Saprot vienotu kārtības un drošības noteikumu nozīmi, ievēro tos
* Prognozē dažādas rīcības sekas ar personīgo veselību un drošību saistītās ikdienas situācijās (saskarsme ar pazīstamu cilvēku un svešinieku, veselībai kaitīgu vielu lietošanas un sadzīves traumatisma risku mazināšana mājās, izglītības iestādē, uz ielas, rotaļās brīvā dabā, pie ūdenstilpēm un spēļu laukumos, kā arī ugunsdrošības, ceļu satiksmes drošības, elektrodrošības noteikumi)

**Kultūras izpratnes un pašizpausmes mākslā mācību joma**

* Izspēlē pašu izdomātu vai literārā darba sižetu
* Mākslinieciskajā darbībā mērķtiecīgi eksperimentē ar paša izvēlētiem materiāliem un tehniskajiem paņēmieniem
* Stāsta par savu pieredzi radošā darbībā, raksturo vizuālās mākslas, mūzikas un literārā darba radīto pārdzīvojumu
* Iepazīst latviešu un citu tautu tradicionālajai kultūrai raksturīgās dejas, dziesmas, zīmes, svētkus.
* Dzied individuāli atbilstoši dziesmas tonalitātei un ritmam ar pavadījumu un bez tā
* Dejo vienkāršus deju soļus atbilstoši mūzikas ritmam un tempam.
* Improvizē ar balsi.
* Muzicē individuāli un kopā ar citiem: dzied, spēlē skaņu rīkus, izpilda (improvizē) muzikāli ritmiskas kustības
* Ritmizē ar vārdiem un ritma zilbēm.
* Iepazīst latviešu un citu tautu tradicionālajai kultūrai raksturīgās dejas, dziesmas, zīmes, svētkus

**Dabaszinātņu mācību joma**

* Saprot, ka jāsaudzē daba un tās resursi.
* Ievēro un skaidro drošas uzvedības noteikumus saskarsmē ar dzīvniekiem, augiem un sēnēm
* Stāsta par atšķirīgās diennakts daļās un gadalaikos novērotajām pārmaiņām dabā un laikapstākļiem
* Iesaistās tuvākās apkārtnes sakopšanas darbos
* Novērojot, salīdzinot un eksperimentējot izzina apkārtnē raksturīgo iežu un ūdens īpašības

**Matemātikas mācību joma**

* Skaitu apzīmē ar tam atbilstošiem cipariem, raksta ciparus
* Ar lineālu mēra garumu
* Ar nosacītiem mēriem nosaka garumu, platību, ietilpību
* Praktiskā darbībā veido skaitļa sastāva dažādas variācijas desmit apjomā
* Izsaka pieņēmumu par skaitu attēlos un priekšmetu kopās un skaitot to pārbauda
* Nosauc objektu atrašanās vietu telpā un plaknē, lietojot jēdzienus virs, zem, pie, aiz, blakus, pa labi, pa kreisi
* Salīdzina priekšmetus, priekšmetu kopas pēc skaita un lieluma, lietojot jēdzienus vairāk, mazāk, tikpat, lielāks, mazāks
* Pēc nosacījuma un radoši veido sakārtojumus, to skaitā ritmiskas rindas no priekšmetiem un ģeometriskajām figūrām

**Tehnoloģiju mācību joma**

* Plāno savas ieceres īstenošanas soļus, izvēlas nepieciešamos materiālus
* Novērtē ieceres īstenošanas procesu un rezultātu
* Veido, iegūst sev vēlamo formu no piedāvātajiem vai izvēlētajiem plastiskajiem materiāliem – veltnē starp plaukstām un ar veltnīti, noapaļo, iespiež iedobumu, izvelk, formē un savieno detaļas
* Savieno detaļas un iegūst sev vēlamo konstrukcijas formu no piedāvātajiem vai paša izvēlētajiem materiāliem
* Apgūst dažādus darba paņēmienus un drošības noteikumus savas ieceres īstenošanai no papīra un tekstilmateriāliem: līmē patstāvīgi, izvēlas atbilstošu līmi un līmēšanas paņēmienu, ievēro drošības noteikumus; izplēš no papīra vienkāršus siluetus; loka papīru pēc nosacījuma; ar šķērēm izgriež dažādus objektu siluetus; pin pīnīti no 3 pavedieniem; sien mezglu; veido uztinumu

**Veselības un fiziskās aktivitātes mācību joma**

* Pārvietojas sev un citiem drošā veidā dažādās šķēršļu joslās un kustību rotaļās; apvieno soļošanu, skriešanu, rāpošanu, rāpšanos, notur līdzsvaru, izvēlas pārvietošanās veidu atbilstoši situācijai
* Pārvar šķēršļus sev un citiem drošā veidā, izvēlas darbības veidu atbilstoši situācijai.
* Pārvieto priekšmetus sev un citiem drošā veidā, izvēloties darbības veidu atbilstoši situācijai: tver, padod, ripina, velk, stumj, met, sper
* Ar prieku iesaistās fiziskajās aktivitātēs un veido veselīga dzīvesveida ieradumus
* Saskata iespējamos traumu gūšanas veidus un ievēro drošības noteikumus, pārvietojoties, pārvarot šķēršļu joslu, pārvietojot priekšmetus
* Apzinās savu dzimumu un ķermeņa neaizskaramību
* Ikdienā regulāri ievēro personīgo higiēnu
* Stāsta, kādi individuālie aizsardzības līdzekļi jālieto dažādās kustību aktivitātēs, piemēram, pārvietojoties ar velosipēdu